Prezentul volum de medalioane literare semnat de academicianul Mihai Cimpoi e binevenit in peisajul literar basarabean, deoarece mai este acut resimtita lipsa de surse bibliografice referitoare la literatura romana clasica, interbelica si cea contemporana, care, in spatiul interriveran, a inceput sa intre in normalitate abia in ultimul deceniu al secolului trecut. Sa nu uitam ca din motive ideologice, clasicii literaturii romane erau considerati „burghezi si „diversionisti, contactul cu opera lor fiind mereu amanat. Grigore Vieru, bunaoara, descopera poezia lui Eminescu tarziu, ulterior poetul basarabean nutrind un adevarat cult pentru autorul Luceafarului. Intr-un anume fel am putea sustine ca aici se contine explicatia necesitatii permanente de revenire, in spatiul basarabean, la valorile literare romanesti, daca raportarea la valori si buna lor cunoastere nu ar constitui chiar conditia sine qua non a oricarui intelectual autentic. \n